Krasnoznamenska

Krasnoznamenska (krievu: Краснознаменск, līdz 1938. gadam Lazdēnene (vācu: Lasdehnen), no 1938. līdz 1946. gadam — Hāzelberga (vācu: Haselberg, krievu: Хазельберг), pilsētas lietuviskais nosaukums — Lazdīni (lietuviešu: Lazdynai)) ir pilsēta un rajona centrs Kaļiņingradas apgabala ziemeļaustrumos pie Šešupes. Līdz 1945. gadam Krasnoznamenskas (Lazdēnenes) vēsture ir Austrumprūsijas (Vācijas) vēstures sastāvdaļa. Pilsētas nosaukums radies no lazdas nosaukuma, tā attēlota arī pilsētas ģerbonī. Pirmoreiz rakstos minēta 1576. gadā kā Lazdīnu ciems. Pilsēta vēsturiski bijusi ievērojams Mazās Lietuvas lietuviešu kultūras centrs. Nacistu valdīšanas laikā pilsētas nosaukumu vāciskoja uz Hāzelbergu (no vācu: Haselberg — 'Lazdukalns'). Pēc tam, kad Austrumprūsijas daļu, kurā ietilpa Hāzelberga, nodeva Padomju Savienības pārvaldē, pilsētu 1946. gadā tika pārdēvēja par Krasnoznamensku. Atsauces Ārējās saites Vikikrātuvē par šo tēmu ir pieejami multivides faili. Skatīt: Krasnoznamenska. Krievijas Lielās enciklopēdijas raksts (2004-2017) (krieviski) Krasnoznamenska enciklopēdijā Мой Город (krieviski)